« 



( 233 ) 



de maintes déverses oisiaus ont-il en moutitude. Il ont encore 

 bestiaus assez moût grant. Il hi a diverses oisiaus , ce est devise's 

 as nostres qe ce est mervoillc. Il ont maintes mercandies et hi 

 vienent maintes nés con maintes mercandies , e ce sunt dras 

 doré e de soie de plosors maineres et de maintes autres couses 

 qe noz ne voz conteron eci. E toutes les vendent e cangent à les 

 mercandies de Tisle. Les mercans hi vienent con lor nés chargies 

 e toutes les cargent e vendent , e puis les cargent de la mercan- 

 dies de l'isle et cargies s'en vont. Car je vos di qe il hi font 

 grant proiit e grant gaagne le mercant , et si voz di qe les nés 

 ne puent aler plus ver midi à les autres ysle for qe à ceste ysle 

 et à celle de Zanghibar , por ce qe la mer hi cort si ver midi qe à 

 poine s'en poroient venir , e por ceste achaisonz ne i vent les 

 nés. E si vos di qe les nés qui i vienent de Mabar , à ceste isle vie- 

 nent en vingt jors, e quant elle hi tornet à Mabar poinent aler 

 trois mois et ce avent por ce qe la corent vait toz jorz ver midi, 

 e ce avint toutes foies qe jamcs ne cort en autre mainere qe ver 

 midi. Et encore sachiés tout voiremant qe en celés autres ysle 

 qe sunt si grant quantité ver midi là où les nés ne aient mie vo- 

 luntieres por la corent qe cort celle part , et dient les homes qe 

 là se treuves des oisiaus grifon , e dient qe celz oisiaus hi aparu- 

 rent certes estaisonz de l'an ; mes si sachiés qe il ne sunt mie fait 

 ensi come nostre jens de sa cuident e come nos leS faison por- 

 traire , ce est qe nos dion qu'il est me hosiaus et mi lyonz ; mes 

 / .selonc qe celz qe le ont veu content , ce ne est pas vérité qe il 

 soient mi osiaus et mi lyon , mes voz di qe il dient celz qe le 

 ont veu , qe il est fait tout droitmant come l'aigle , mes il dient 

 qu'il est demisoréemant grant, et voz en diviserai de ce qe dient 

 celz qe l'ont veu ; et encore voz en dirai ce que je en oï. Il dient 

 qe il est si grant et si poisant qe il prenent l'olifant et l'enporle 

 en l'air bien aut , puis le laisent céoir en tere , si qe le lofant se 

 deffait tuit ; et adonc le oisiaus griffon le bece e manjue e se 

 paise sor lui. Il dient encore celz qe les ont veu qe sez eles ovrent 



3o 



